Lumina Sfântă de la Ierusalim a ajuns, astăzi, în Bucureşti. Aeronava care a transportat Lumina Sfântă a aterizat pe aeroportul din Otopeni la ora 18:00.
Lumina Sfântă a fost aprinsă la Mormântul Mântuitorului, astăzi, la ora 14:13.
De la Mormântul Domnului, reprezentantul Patriarhiei Române, Arhimandritul Teofil Anăstăsoaie, a mers direct la Aeroportul din Tel Aviv pentru a transporta candela cu Lumina Sfântă spre Bucureşti.
Această lumină va fi distribuită prin centrele eparhiale la toate parohiile din România şi Republica Moldova.
Ceremonia primirii Sfintei Lumini a fost oficiată începând cu ora 13:00 de Preafericitul Părinte Teofil al III-lea, Patriarhul Ierusalimului.